**Design District Helsingin tapahtumakalenteri 2016**

Design District Helsinki on yli 200 muotoilullaan erottuvan toimijan keskittymä, Unescon designkaupungiksi nimetyn Helsingin luova ydin.

[**14.4.2016 Late Night Shopping: muoti & korut / Fashion & Jewellery**](http://designdistrict.fi/fi/tapahtumat/late-night-shopping-14-4-2016-fashion-jewellery/)

Design Districtin korumuotoilustudiot, vaateputiikit ja asustemerkit pistävät parastaan. Illan aikana putiikeissa julkistetaan monia uusia kevät-kesämallistoja sekä juhlistetaan kevätkautta.

[**21.5.2016 klo 11-17 Design District Market**](http://designdistrict.fi/fi/tapahtumat/design-district-market-21-5-2016/), Dianapuisto / Kolmikulma.

Design District Helsingin kevätmyyjäiset kokoavat kaupungin ajankohtaisen muotoilun Dianapuistoon eli Kolmikulmaan Ravintolapäivänä. Koko perheen tapahtuman tunnelmaa nostattaa DJ Jere Leskinen Bassoradiosta. Tapahtuma on myös osa Ihana Helsinki –festivaalia.

19.-22.5.2016 Annantalon ja Design District Helsingin yhteistyössä toteuttama kukkateos Annantalon puutarhassa osana Ihana Helsinki -festivaalia

Kesäkuu 2016 Design District Helsinki –**kartan uusi painos** tulee jakeluun mm. kaupungin matkailuinfoon ja hotelleihin.

[**11.6. klo 12 - 12.6.2016 klo 12 Designsuunnistus**](http://designdistrict.fi/fi/tapahtumat/designsuunnistus-11-12-6-2016/), tapahtumapaikkana koko Design District Helsinki.

Design District Helsinki heittäytyy leikkimieliseksi järjestämällä 24-tuntisen Designsuunnistuksen. Tapahtuma on kaikille avoin kaupunkiseikkailu, jossa sosiaalisen median kautta jaettavia vihjeitä seuraamalla löytää Design Districtin yrittäjien piilottamien designaarteiden luokse, jotka ensimmäinen löytäjä saa pitää.

Suunnistuksen vihjeet jaetaan 24 tunnin aikana näissä somekanavissa:

Facebook: designdistricthelsinki

Instagram: @designdistricthelsinki

Twitter: @ddhelsinki

Tapahtuma on osa Helsinki-päivän 12.6. ohjelmaa.

[**25.8.2016 Late Night Shopping**](http://designdistrict.fi/fi/tapahtumat/late-night-shopping-25-8-2016-muotoilun-yo/) / Taiteiden yö: koko Design Districtin yhteinen Late Night Shopping -tapahtuma.

[**8.9.2016 Late Night Shopping: design & sisustus / Design & Interiors**](http://designdistrict.fi/fi/tapahtumat/late-night-shopping-8-9-2016-design-interiors/)

Tämä sisustukseen ja designiin keskittyvä tapahtuma on osa Helsinki Design Weekia.

**Syys-lokakuu 2016 Lasten designseikkailu**

Design District Helsingin uusi tapahtumakonsepti tutustuttaa lapset Helsingin monipuoliseen muotoiluun. Seikkailu käynnistyy Helsinki Design Weekin aikana.

**21.-23.10.2016 I love me -messuilla** Helsingin messukeskuksessa Design District Helsinki esittäytyy yhteisosastolla Lifestyle-alueella.

[**3.11.2016 Late Night Shopping: syö, juo ja nuku / Eat, Drink & Sleep**](http://designdistrict.fi/fi/tapahtumat/late-night-shopping-3-11-2016-eat-drink-sleep/)

Tapahtuma kannustaa löytämään Helsingin muotoilua myös lasista, lautaselta ja hotellihuoneesta.

[**20.11.2016 klo 10-18 Design District Market**](http://designdistrict.fi/fi/tapahtumat/design-district-market-20-11-2016/), Vanha ylioppilastalo

Helsingin designtarjonta yhden päivän ajan yhdessä osoitteessa. Tervetuloa Design District Helsingin vuoden suurimpaan myyjäistapahtumaan!

Design District Helsingin jäsenputiikit ja -suunnittelijat tuovat tapahtumaan monipuolisen valikoiman vaatteita, asusteita, koruja, designesineitä, taidetta ja paljon muuta.

[**8.12.2016 Late Night Shopping: lapset / Kids**](http://designdistrict.fi/fi/tapahtumat/late-night-shopping-8-12-2016-kids/)

Vuoden viimeinen iltatapahtuma Design Districtin putiikeissa on suunnattu lapsille ja lapsenmielisille.LATE NIGHT SHOPPING

Late Night Shopping on Design District Helsingin oma tapahtumakonsepti, joka tapahtuu jäsenliikkeissä. Klo 21 asti pidennetyt aukioloajat, vierailut ja ohjelmanumerot myymälöissä, tarjoukset ja tarjoilut kutsuvat tutustumaan alueeseen ja madaltavat putiikkien kynnyksiä sekä kantiksille että uusille asiakkaille.

Illan oman reitin suunnittelussa Design Districtin [nettikartta](http://designdistrict.fi/fi/kartta/) on hyvä apu. [Tämän linkin](http://designdistrict.fi/fi/kartta/?filter=Late-Night-Shopping) kautta näkyvät aina seuraavan Late Night Shopping -tapahtuman osallistujat kartalla viimeisimmän ilmoittautumistilanteen mukaisesti.

Vuoden 2016 Late Night Shopping –tapahtumissa on kaksi uudistusta. Tapahtumat on nyt teemoitettu Design Districtin jäsenkategorioihin pohjautuen, alueen tarjonnan monipuolisuutta korostaen. Toisena uudistuksena jokaisen Late Night Shoppingin yhteydessä järjestetään teeman mukainen, ilmainen opastettu designkävelykierros, jonka toteuttaa Happy Guide Helsinki.

[14.4.2016 muoti & korut / Fashion & Jewellery](https://www.facebook.com/events/221265981564809/)

Tervetuloa syväsukeltamaan Helsingin luovien kortteleiden muoti- ja korumuotoiluun sekä kevään uusiin mallistoihin torstaina 14.4.2016! Illan pidennetyt aukioloajat, ilmainen kävelykierros ja putiikkien erikoistarjonta ja -ohjelma kutsuvat tutkimusmatkalle, yksin tai yhdessä. Design District Helsingistä löytyy yli 40 tasokasta ja persoonallista vaateliikettä sekä 15 korumuotoilijoiden ja koruseppien työtilaa tai putiikkia.

KASVAVAA KANSAINVÄLISTÄ KIINNOSTUSTA

Design District Helsinki on kasvavan kansainvälisen kiinnostuksen kohteena. Vierailevia muotoilualan delegaatioita saapuu tutustumaan verkostoon Chilestä ja Etelä-Koreasta asti. Myös Design Districtin kansainvälinen medianäkyvyys on ollut viime aikoina merkittävää. Mm. Taiwanin TV-dokumenttiryhmä ja National Geographic Traveller ovat hiljattain käyneet raportoimassa Design Districtin tunnelmia.

Design District Helsinki noteerattiin myös Mercedes-Benz Fashion Week Russia –muotiviikoilla maaliskuussa, kun yhdistyksen hallituksen puheenjohtaja Piia Lehtinen Designmuseosta kutsuttiin tapahtuman yhteydessä järjestettyyn [Fashion Futurum –seminaariin](http://fashionfuturum.ru/) 30 kansainvälisen asiantuntijan joukossa jakamaan oppia Venäjän muotialalle. Samassa paneelikeskustelussa oli Piian lisäksi mukana Venäjän kulttuuriministeri Alexander Kibovsky, Italian Fashion Counselin kunniapuheenjohtaja Mario Boselli, Euroopan Fashion Counselin johtaja Nadya Valeva sekä Venäjän Fashion Counselin ja Moskovan Muotiviikkojen johtaja Alexander Shumsky. Keskustelun teemana oli muodin rooli moderneissa metropoleissa. Design District Helsingin, muotibrändien ja muotisuunnittelijoiden rooli helsinkiläisen kaupunkikulttuurin luomisessa sekä suomalainen muoti ja alan koulutus herättivät kiinnostusta tapahtumassa. ([Kuvat](https://drive.google.com/folderview?id=0B-vIfJWu2MZsc09kOF80R204bFE&usp=sharing): Mercedes-Benz Fashion Week Russia / Fashion Futurum Moscow.)

UUDISTUNUT KUVAPANKKI

Design Districtin pressikuvapankki osoitteessa [www.designdistrict.fi/fi/kuvapankki](http://www.designdistrict.fi/fi/kuvapankki) on päivittynyt uusin kuvin. Kuvat ovat median vapaasti käytettävissä.

JUHLAVUOSI TOI UUTTA JA TUNNUSTUSTA

Vuonna 2015 kymmenvuotisjuhlavuotta viettänyt Design District Helsinki julkaisi jäsenistönsä äänen entistä paremmin esille tuovat [nettisivut](http://designdistrict.fi/), joiden painopiste on tutun kartan lisäksi jäsenliikkeiden omissa tapahtumissa ja uutisissa. Juhlavuoden lopulla Design District Helsinki palkittiin Helsingin matkailusäätiön [Helsinki Travel Award –tunnustuksella](http://designdistrict.fi/fi/uutiset/design-districtille-myonnettiin-helsinki-travel-award/), jonka rahapalkinnon turvin yhdistys toteuttaa nyt kevään ja kesän aikana julkaistavaa videomarkkinointimateriaalia ja vahvistaa mobiilipresenssiään.

Lisätietoa:

Minna Särelä, toiminnanjohtaja

Design District Helsinki - Designkortteli ry

Punavuorenkatu 7C LH3, Helsinki

044 988 0168, info@designdistrict.fi

www.designdistrict.fi

www.facebook.com/designdistricthelsinki

Instagram: @designdistricthelsinki

#ddhelsinki